પાલિકાનો અહેવાલ જણાવે છે કે, માલિક રમેશ ગોવાણી અને રવિ ભંડારીએ સૂચિત પ્રિમાઈસીસ રોયલ ટ્રેડર્સને ફાળવી હતી. તેમાં ગોવાણી ભાગીદાર છે. જ્યારે રોયલ ટ્રેડર્સે મોજોસ અને વન અબોવ સહિતના અન્યને તે જગ્યા લીઝ પર ફાળવી હતી. રોયલ ટ્રેડર્સે તિરુપતિ હૉસ્પિટાલિટીને જગ્યા ફાળવી હતી જે 3035.22 ચો.ફૂટની બાંધેલી જગ્યામાં અને તેની બાજુમાં આવેલી 11,000 ચો.ફૂટના વિસ્તારમાં મોજોસ વાપરતું હતું. જ્યારે સીગ્રીડ હૉસ્પિટાલિટીના લીવ ઍન્ડ લાઇસન્સ કરાર મુજબ તે વન અબોવ રેસ્ટોરાં, 1730 ચો. ફૂટ કાર્પેટ એરિયા અને બાજુમાં આવેલ 6762 ચો.ફૂટ કાર્પેટ એરિયાનો વિસ્તાર રેસ્ટોરન્ટ અને બાર માટે વપરાતો હતો.